Lund Svindal vant igjen: – Helt enormt hvordan han dominerer
ARTIKKELEN ER OVER TRE ÅR GAMMEL – Det er helt enormt hvordan han dominerer. Han gjør akkurat som han vil. Aksel er en rå idrettsmann, som for øyeblikket er helt suveren, kommenterte Kjetil André Aamodt på NRK etter at Lund Svindal vant lørdagens utforrenn. REFERAT: Slik var utforen i Val Gardena Svindal seiret 0,43 sekund foran franske Guillermo Fayed og 0,46 foran lagkamerat Kjetil Jansrud, mens Aleksander Aamodt Kilde kjørte ut. – Jeg tror det var ganske bra. Det er litt å gå på, og det er litt småplukk. Men det er ikke fullt så tett som det bruker, og det viser at noen har kjørt ganske fort, sier Aksel Lund Svindal til NRK. 32-åringen er i en ellevill form og tok sin femte verdenscupseier for sesongen. Han passerer også Lasse Kjus i antall verdenscupseirer i utfor. Begge sto med ti før lørdagens renn i Val Gardena. Svenskenes reaksjon: – Ikke i alpint også... Norge, Norge, Norge Les også: Svindal tangerte rekorden til alpinlegenden StenmarkFredag ble det for første gang trippelt norsk i et super-G-renn da Lund Svindal, Jansrud og Aamodt Kilde tok plass på pallen. Lørdag beskriver Kjetil André Aamodt den norske dominansen i alpint som «helt rå». – Jeg møtte noen østerrikere her, og de bare rister på hodet. De er vant til at det er de som dominerer, sier han. Kjetil Jansrud leverte også strålende i Italia, til tross for at det ble et lengre opphold i utforrennet da Matthias Mayer, som tok utforgull i Sotsji-OL, snurret rundt og landet på ryggen med startnummeret før Jansrud. – Han har vel rundt 120 km/t når han går ut i lufta baklengs. De sekundene der er vonde – når man vet at man kommer til å få vondt i løpet av ett sekund eller to, kommenterte Aamodt på NRK. – Det er nok en skulder eller et kragebein som har gått. Vi får håpe at det ikke er nakkeskade, sa han. Mayer ble fraktet bort fra bakken i helikopter. Aksel Lund Svindal beskrev på forhånd forholdene som optimale – med fin og rask snø, ikke noe vind og god sikt under blå himmel. Men det viste seg å være ganske krevende i Val Gardena. Snøen var såpass «hissig» og rask at flere fikk seg en liten overraskelse. Mayer, som ble nummer fire fredag, var ved bevissthet da han ble fraktet ut av løypa etter sitt fall. For første gang ble «kollisjonsputen» som alpinistene denne sesongen er utstyrt med, utløst i et fall. Lund Svindal har hatt en formidabel start på verdenscupen med fire seirer før dagens utfor. Han van utfor og super-G i Lake Louise i Canada, utforen i Beaver Creek og gårsdagens super-G i Val Gardena.
Et stygt fall preget lørdagens utfor i Val Gardena, men Aksel Lund Svindal (32) og Kjetil Jansrud (30) ga «bånn gass» på den raske snøen i Italia. Lund Svindal (32) og Kjetil Jansrud (30) ga «bånn gass» på den raske snøen i Italia.